OpenLLM-France/wikimedia huggingface dataset:
# Bezv

Bezv :
| Betula ||
| Rummatadur Cronquist ||
| Riezad : | Plantae |
| Skourrad : | Magnoliophyta |
| Kevrennad : | Magnoliopsida |
| Urzhad : | Fagales |
| Kerentiad : | Betulaceae |
| Genad : | Betula |
| D'ar vevoniezh e tenn ar pennad-mañ. ||
Anv ur wezenn eus ar genad betula e kerentiad ar Betulaceae eo bezv. Liammet tost eo ouzh kerentiadoù ar faou hag an derv.

## Livadur

Gwez pe bod bihan a-walc'h e vez ar bezv ar peurliesañ. Er ranvedoù klouar e vezont kavet dreist holl.

## Spesadoù
### En Norzh-Amerika

* Betula alleghaniensis -
* Betula cordifolia -
* Betula glandulosa -
* Betula lenta -
** Betula lenta
* Betula michauxii -
* Betula nana -
* Betula neoalaskana -
* Betula nigra -
* Betula occidentalis -
* Betula papyrifera -
* Betula populifolia -
* Betula pubescens -
** Betula pubescens subspecies tortuosa -
* Betula pumila -

### En Europa hag Azia

** Betula albosinensis var. septentrionalis -
* Betula alnoides -
* Betula austrosinensis -
* Betula chinensis -
* Betula ermanii -
* Betula grossa -
* Betula jacquemontii (Betula utilis subsp. jacquemontii) -
* Betula mandschurica -
** Betula mandschurica var. japonica -
* Betula maximowiczii -
* Betula medwediewii -
* Betula nana -
* Betula pendula -
* Betula platyphylla (Betula pendula var. platyphylla) -
* Betula pubescens -
** Betula pubescens subspecies tortuosa -
* Betula szechuanica (Betula pendula var. szechuanica) -
* Betula utilis -
# Aristarc'hos Samothrake

Aristarc'hos Samothrake (henc'hresianeg : Ἀρίσταρχος / Arístarkhos), ganet war-dro 220 kt JK ha marvet war-dro 143 kt JK, a oa ur yezhadurour en Aleksandria hag a studias pizh skridoù Homeros.

## Levrlennadur

* (en) Geoffrey S. Kirk, "Aristarchus and the scholia", in The Iliad: a Commentary, levrenn I (kanoù I-IV), Cambridge University Press, Cambridge, 1985, 2005 ; (ISBN 0-521-28171-7), p. 38-43.
# Aristides Pereira

Aristides Maria Pereira (17 a viz Du 1923 - 22 a viz Gwengolo 2011) a oa ur politikour eus ar C'hab Glas, bet prezidant kentañ ar vro goude an dizalc'hiezh.
Ganet e voe en enez Boa Vista pa oa c'hoazh an enezeg un drevadenn da Bortugal. Emezelañ a reas er PAIGC ha labourat evit dieubidigezh e vro. D'ar 5 a viz Gouere 1975 e teuas da vezañ prezidant ar Stad nevez dizalc'h. Raktreset en doa, asambles gant prezidant Ginea-Bissau Luís Cabral, unaniñ an div vro bortugalek-se. Met goude an taol-Stad a zistroadas Cabral e 1980 e waskas e eneberien bolitikel ha krouiñ ar PAICV, strollad nemetañ er C'hab Glas betek 1990. Pereira a gollas an dilennadeg liesstrolladek kentañ aozet er vro e 1991 a-enep António Mascarenhas Monteiro. Mervel a reas e Coimbra (Portugal).
g • ka • kePrezidanted ar C'hab Glas :
* Aristides Pereira · António Mascarenhas Monteiro · Pedro Pires · Jorge Carlos Fonseca
# Aristaios (doue)

Aristaios (henc'hresianeg : Ἀρισταῖος /Aristaîos, Aristaeus e latin) a oa mab d'an doue Apollon ha d'an nimfenn Kyrene. Unan eus doueed al labour-douar e oa. Azeulet e veze dreist-holl en Boiotia, en inizi Keos, Sikilia, Sardigna, hag e Thessalia ha Makedonia.

## Mojenn

Troet e oa an doue Apollon gant an nimfenn Kyrene ouzh he gwelout oc'h en em gannañ ouzh ul leon prest da zebriñ tropelloù he zad. Hag Apollon neuze da zisklêriañ e flammenn d'ar goantenn, da gas anezhi d'ober un dro da Lybia. Eno e voe roet galloud dezhi war ar vro, Kyrenaika. Ha hi da c'henel Aristaios.
Savet e voe Aristaios gant an nimfenned ha ganto e teskas kaoulediñ al laezh, gounit olivez, sevel gwenan. Sot e oa gant an Driadenn Eurydike, hag eñ an hini a voe kiriek d'he marv. O redek war he lerc'h e oa da zeiz hec'h eured gant ar soner Orfeüs, ha hi o tec'hel dirazañ n'he devoa ket gwelet un naer dindan he zreid e-touez ar geot uhel. Hag al loen da gregiñ enni, ha hi da vervel. Evit kas an dorzh dezhañ d'ar gêr petra a reas an nimfenned nemet lazhañ e wenan. Mont a reas ar paotr da c'houlenn skoazell digant e vamm Kyrene. ha hi da gas anezhañ da welout Proteüs; ha hennezh da zisplegañ petra a oa kaoz da varv al loened bihan koant ha da reiñ urzh dezhañ da habaskaat ene Eurydike gant aberzhadennoù. Hag ar paotr da aberzhiñ pevar c'hole ha peder annoar, ha kenkent e welas un taol gwenan o tont er-maez anezho, peadra dezhañ da adleuniañ e ruskennoù.
Dimeziñ a eure da Aotonoe, merc'h d'ar roue Kadmos, hag ur mab o doe, Aktaion, a voe lazhet gant chas an doueez Diana. Neuze ec'h eas da vevañ da Geos, un enezenn e mor Egea, ma oa ar vosenn oc'h ober he reuz, ken na reas aberzhoù d'an doueed. Alese ez eas da Sardigna, ma lakaas un tamm urzh, goude da Sikilia ma reas kemend-all a vad, ha neuze da Trakia, ma vanvezas ha ma riboulas gant Dionysos. E annez a reas war menez Aimos.

## Notennoù

* ↑ Theofrastos, Diwar-benn an Avelioù (darn 14)
* ↑ Pindaros, Pythikoi, IX, 5-70 ; kentañ meneg e Katalog ar Maouezed, gant Hesiodos, darn 125 MW.
# Aristofanes

Aristofanes :
| Bruskdelwenn Aristofanes (Mirdi an Ofisoù, Firenze) ||
| Anv ganedigezh | Aristofanes |
| Ganedigezh | -450 - 455, demos Kidatene |
| Marv | War-dro -385 |
| Bro | Hellaz Kozh |
| Oberer ||
| Yezh skrivañ | Henc'hresianeg, rannyezh Attike |
| Stummoù | Komedi Kozh |
Aristofanes (Ἀριστοφάνης Aristophánēs en henc'hresianeg) a oa ur barzh hag ur dramaour fentus en Henc'hres, er Vvet kantved kt JK. Ganet e oa bet e demos Kidatene war-dro 450 – 445 ha mont a reas da anaon e 385 kent JK. Emañ e oberennoù an darn vuiañ eus ar pezh a chom eus ar C’homedi Kozh, ha skrivet int bet e-pad Brezel ar Peloponnesos, dindan rennad Perikles. E-kerzh fin ar Vvet ha deroù ar IVvet kantvedoù kt JK, endra save soñjezonioù nevez ha cheñche ar vuhezegezh politikel ha sokial e kêr Aten, Aristofanes a ziklêrie dre e oberennoù farserezh ar bolitikerion demagog pe bartizanted ar brezel, hag ar sitoianed gwasket gant « ar reizhenn » (ar boazenn prosezañ).

## Buhez

Stagañ a reas da skrivañ pezhioù-c'hoari pa oa yaouank-kenañ. Gounit a reas brud gant daou bezh-c'hoari a zo kollet hiziv : an Daetalianed (427) ha Ar Vabilonianed (426). An daou bezh-c'hoari-se, hag an Akarnianed, ne oant ket bet c’hoariet dindan e anv gwirion, dre m’en doa aon an oberour rak an ersavioù ; daoust d’e evezhiegezh e risklas marteze ur prosez dirak Kuzul ar Pemp-Kant, goude bezañ c’hoariet ar Vabilonianed.

## Oberennoù

Daoust da vezañ skrivet 44 fezh-c'hoari, hervez ar ouiziegion Aleksandria (35 pezh-c'hoari dibarel, 5 adstagadur, ha 4 ma n’eo ket sur eo Aristofanes an oberour), an darn vuiañ anezho zo bet kollet pe chomet e stumm fragmantoù. Nemet 11 anezho zo bet dalc’het a-bezh.
* An Akarnianed (425), ma enebe ouzh ar gostezenn a-du gant ar brezel
* Ar Varc'heien (424), ma skoe bazhadoù gant Kleon, an demagog galloudek
* Ar C'hoabrennoù (423) ma rae goap ouzh Sokrates
* Ar Gwesped (422), ma rae al lu eus aozadur lezioù-barn kêr Aten hag ardoù ar varnerien
* Ar peoc'h (421), pezh-c'hoari enep ar brezel, abegusoc’h c’hoazh eget an Akarnianed
* An Evned (414), ma skoe taer gant an utopiezhioù politikel ha kevredigezhel
* Lysistrata (411), ma yae betek an diskiant gant un emgann utopiezhel etre ar baotred hag ar maouezed, en ur ebebiñ adarre ouzh ar brezel
* An Tesmoforied (411), flemmskrid savet a-enep Euripides ha maouezgasoni e bezhioù-c’hoari
* Ar Gleskered (405), flemmskrid all a-enep Euripides, ha diwar-benn diskar ar reuzc’hoariva henc’hresianek
* Bodadeg ar Maouezed (392), ma rae goap ouzh utopiezh kevredigezhel ha politikel galloud ar maouezed
* Ploutos (388), flemmskrid heñvel ouzh Bodadeg ar Maouezed e-keñver tem dizingladed ar pinvidigezhioù

## Er skolioù

E-pad ar bloavezh skol 2019-2020, Ar Varc'heien ha Bodadeg ar Maouezed a oa bet dibabet diwar dem « An Deomkratelezh » evit ar c'hlasoù ragaozañ skiantel, e-kichen Diwar-benn an Demokratelezh en Amerika, gant Tocqueville, hag An Irienn a-enep Amerika, gant Philip Roth.

## Sellout Ouzh

* Henc'hres
* Reuzc’hoariva henc’hresianek
# Aristaios

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Aristaios zo anv meur a haroz pe zen en Hellaz kozh
* Aristaios (doue)
* Aristaios ar Ramz
* Aristaios an Henañ, matematikour gresian, er IVvet kantved kent JK
* 2135 Aristaeus, asteroidenn
# Brusnengo

Brusnengo zo ur gumun eus Italia, e proviñs Biella, e rannvro Piemonte.
# Brut y Tywysogion

Brut y Tywysogion (Danevell ar Briñsed) zo ur skrid kembraek kozh ha diazez en istor Kembre. Kenderc'hel a ra Historia Regum Britanniae Jafrez Menoe.
Un droidigezh kembraek eo eus ur skrid latin kollet.
An doareoù pouezusañ anezhañ eo
* an hini zo e-barzh Peniarth MS. 20
* an hini berroc'hik a zo e Levr Ruz Hergest.
Un doare all zo, anvet Brenhinedd y Saeson (Rouaned ar Saozon) ennañ danvez mesket a Gembre hag a Vro-Saoz.

## Peniarth MS. 20

Doare Peniarth MS. 20 a grog e 681 gant marv Cadwaladr, hag a echu e 1332. An darvoudoù meneget er bloavezhioù kentañ zo skrivet berr-ha-berr, peurvuiañ marvioù tud, kuzhiadennoù loar, krenoù-douar, kleñvedoù bras evel ar vosenn. Muioc'h a draou zo war-lerc'h. Brasañ lec'h a vez roet eo da rouaned Gwynedd, Powys ha Deheubarth.

## Danvez

Meneg zo ivez eus darvoudoù en Iliz, evel lakaat gouel Pask en hevelep deiz er bed kristen keltiek hag e Roma, a voe graet gant "Elbodius" (Elfodd), eskob Bangor e 768.
Kaoz zo ivez eus darvoudoù e Saoz, Iwerzhon, Skos ha Gall a-wechoù. Anv zo eus ar c'hentañ eisteddfod, eisteddfod Aberteifi e 1176.
Ar bloazdanevelloù orin a soñjer e oant bet skrivet en abati Strata Florida, miret marteze en abati kozh Llanbadarn en XIvet kantved. Bloazdanevelloù eus abatioù all a voe implijet ivez.
Un droidigezh e kembraeg da vihanañ a zo bet graet e Strata Florida.

## Levrioù

* John Edward Lloyd, The Welsh Chronicles (London: H. Milford, 1929)
* Ian R. Jack, Medieval Wales (Ithaca: Cornell University Press, 1972)
* Thomas Jones, ed. Brut y Tywysogion: Red Book of Hergest Version (Cardiff: University of Wales Press, 1973)
* Thomas Jones, ed. Brut y Tywysogion: Peniarth MS. 20 version (Cardiff: University of Wales Press, 1952)

## Liamm diavaez

* Luc'hskeudennoù an dornskrid anvet Peniarth MS. 20
# Brutus

Brutus zo un anv roet e latin da veur a zen. Bez 'ez eo cognomen ur skourr eus ar gens Junia.
Bruti eo liester Brutus

## Romaned kozh

E-touez ar re anavezetañ:
* Lucius Junius Brutus — a zistroadas diwezhañ roue Roma, war-lerc'h emlazh Lucretia hervez ar vojenn, e -509 .
* Titus Junius Brutus — emsavet; mab da Lucius Junius Brutus.
* Marcus Junius Brutus (85 kent JK - 42 kent JK), an hini brudetañ anezho holl, unan eus muntrerion Caius Julius Caesar.

## Tud all c'hoazh

* Brutus, pe Brutus Breizh, mab da Aeneas, kentañ roue Breizh, hervez ar vojenn bet diouzh ar c'hiz.
* Brutus Bonaparte, anv kemeret gant Luciano Buonaparte da vare ar Sponterezh gall.

## Liammoù diavaez

* Mojenn Brutus Breizh
# Brusel

a vo kavet e Wikimedia Commons.
Brusel (nederlandeg : Brussel ; galleg : Bruxelles, ; alamaneg : Brüssel) zo ur gumun e Flandrez Belgia. Kêr-benn Belgia, kumuniezh c'hallek Belgia, kumuniezh flandrezek Belgia ha Rannvro Flandrez eo. Kêr-benn Unaniezh Europa eo ivez, ha sez un toullad brav a aozadurioù etrebroadel, evel Aozadur Feur-emglev Norzh-Atlantel (AFNA).
* Lec'hiadur
* Banniel
* Skoed

## Douaroniezh

* Gorread : 33,09 km²
* Poblañs (2022) : 188 737 a dud
* Stankter : 5 703 den/km²

## Tud ganet e Brusel
### Renerien

* Mari Bourgogn (1457–1482), dugez Bourgogn etre 1477 ha 1482
* Charlez VII an Impalaeriezh Santel (1697–1745)
* Paul-Henri Spaak (1899–1972), Kentañ Ministr Belgia (1938–1939, 1946 ha 1947–1949)

### Bannoù-treset

* Edgar P. Jacobs (1904–1987), treser ha senarioour, krouer an heuliad Blake ha Mortimer
* Hergé (Georges Remi) (1907–1983), treser ha senariooour, krouer Troioù-kaer Tintin
* André Franquin (1924–1997), treser ha senarioour, krouer Gaston Beiadeg hag ar Marsupilami
* Peyo (Pierre Culliford) (1928–1992), treser ha senarioour, krouer ar Schtroumpfed

### Sinema

* Audrey Hepburn (1929–1993), aktourez saoz ha nederlandat, diskouezerez-c'hiz ha dengarourez
* Jean-Claude Van Damme (g. e 1960), aktour belgiat
* Agnès Varda (1928–2019), filmaozerez c'hall

### Sonerezh

* Stromae (Paul van Haver) (g. e 1985), soner ha kaner
* Jacques Brel (1929–1978), kaner-sonaozer
* Lara Fabian (ganet Lara Crokaert, 1970), kanerez

## Gevellerezh

| Akhisar, Turkia Atlanta, Stadoù-Unanet Berlin, Alamagn Beijing, Sina | Montreal, Kanada Makao, Sina Madrid, Spagn Washington, D.C., Stadoù-Unanet | Kiev, Ukraina Breda, Izelvroioù Praha, Republik Tchek Ljubljana, Slovenia |

## Liammoù diavaez

* (fr) (nl) (en) Lec'hienn Rannvro Brusel-Kêr-benn
* (fr) (nl) (en) (de) (es) (it) (pt) Lec'hienn ofisiel evit an douristed
* Kartenn etreoberiat Brusel
# Brusimpiano

Brusimpiano zo ur gumun en Italia, e proviñs Varese e Lombardia.
# Brusson (Italia)

Brusson zo ur gumun italian, e rannvro emren Traoñienn Aosta.
# Bruttia Crispina

Bruttia Crispina a oa pried an impalaer roman Commodus.

## Pennadoù kar

* Impalaerezed Roma
# Bozzole

Bozzole zo ur gumun en Italia, e Piemonte, e proviñs Alessandria.
# Božidar Milojković

Božidar Milojković :
| Anv | Božidar Milojković |
| Alias | BAM |
| Ganet | 28 a viz Kerzu 1964 e Sremska Mitrovica (Serbia, Yougoslavia) |
| Micher | treser, senarier |
| Brudet evit | Acidités de couleur noire |
| kemmañ |
Božidar Milojković alias BAM (serbeg kirillek: Божидар Милојковић БАМ; 28 a viz Kerzu 1952 e Sremska Mitrovica, Serbia, Yougoslavia) zo un tresour ha skriver senario serb. Krouet en deus ar bannoù treset brudet Acidités de couleur noire. ha Paceri.

## Bannoù-treset e Bro-C'hall

* Acidités de couleur noire par BAM et Dragan de Lazare, YIL Editions, 2016

## Daveoù

* ↑ Acidités de couleur noire sur la Bédéthèque (fr)

## Liammoù diavaez

* "Acidités de couleur noire", lec'hienn (fr)
* BAM, lec'hienn (sr)
* De Lazare, Dragan. Blogografija: BAMova strip avantura, 2015. (sr)
# Bozo

Bozo zo ur furlukin stadunanat e skinwel USA er bloavezhioù 1960.
E luc'haj saozneg SUA e vez laret No Bozo pa venner laret : "kuit a farsal, hep farsal".
# Bozoó

Bozoó zo ur gumun e Spagn, e proviñs Burgos.
# Bozen-Bolzano

Bolzano en italianeg), Bozen en alamaneg, Bulsan e ladineg eo kêr-benn proviñs Trentino-Alto Adige, en Italia.

## Gevelliñ

Gevellet eo Bozen gant Sopron, Hungaria.

## Liammoù diavaez

* Porched ofisiel kêr Bolzano
# Bozzolo

Bozzolo zo ur gumun en Italia, e Proviñs Mantova ha rannvro Lombardia.
a vo kavet e Wikimedia Commons.
# Bra

Bra zo ur gumun eus Italia e Piemonte, e proviñs Cuneo. An niver a annezidi nevesañ anavezet a zo 29 523 (1 Genver 2023) hervez Wikidata.

## Boued

* Ar fourmaj bra.

## Tud
### Ganet e Bra

* Giuseppe Benedetto Cottolengo (1786-1842), lean, saver ar Piccola Casa della Divina Providenza, sant katolik.
* Gina Lagorio (1922-2005), skrivagnerez .
* Emma Bonino (1948-), politikourez.
* Carlo Petrini (1949- ), kazetenner ha kensaver Slow Food.

## Slow Food

* Savet e voe ar gevredigezh Slow Food e Bra e 1986, ha bepred eo diazezet e Bra.
* Bra zo ezel ivez eus ar gevredigezh Cittaslow.

## Notennoù

* ↑ https://demo.istat.it/?l=it.
# Brabant

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Brabant a c'hell bezañ anv meur a dra.

## Anv-lec'h
### Belgia hag  Izelvroioù

* pagus Brabant (pagus Bracbatensis) betek an XIvet kantved;
* landgraviezh Brabant (adal 1085/1086);
* Dugelezh Brabant, un dugelezh kozh eus an Izelvroioù, adalek 1183/1184;
Hiziv eo rannet Brabant kozh etre div stad, an Izelvroioù en hanternoz, ha Belgia er c'hreisteiz :
* ur broviñs eus an Izelvroioù hiziv, Noord-Brabant;
* ur broviñs kozh eus Belgia, en-dro da Vrusel (1830-1995);
** div broviñs eus Belgia hag ur rannvro emren, abaoe 1995:
*** Brabant Wallonia,
*** Brabant Flandrez, pe Vlaams-Brabant;
*** Rannvro Brusel-Kêrbenn ;

### Bro-C'hall

* Brabant-en-Argonne, kumun c'hall gwechall en departamant Meuse, hiriv e Récicourt;
* Brabant-le-Roi, kumun en departamant Meuse,
* Brabant-lès-Villers, etre 1973 ha 1982, kumun savet diwar gendeuziñ Brabant-le-Roi ha Villers-aux-Vents

### Moris

* Morne Brabant, torgenn

## Anv-tud

* Jean-Baptiste Brabant (1802-1872), politikour belgiat, bourgmestr Namur.
* Jules Eugène Amédée François Brabant (1814-1891), politikour gall, maer Cambrai, kannad (Eil Impalaeriezh c'hall) (1871-1876).

## Lennegezh

* Geneviève de Brabant, anavezet e brezhoneg evel Jenovefa a Vraban
** un harozez a roas hec'h anv da c'hoarigan Jacques Offenbach.
# Brabanteg

Ur yezh c'hermanek eus skourr ar frankeg izel eo ar brabanteg (izelvroeg: brabants) komzet e Norzh Brabant en Izelvroioù hag en Antwerpen ha Brabant Flandrez e Belgia.
Peurliesañ e vez graet an diforc'h etre ar brabanteg diouzh un tu hag ar c'hleverlandeg (zuid-gelders) diouzh an tu all met eo gwirionez ez int ken tost an eil d'egile ma vefe tu d'ober rannyezhoù eus an hevelep yezh anezhe.
N'en deus ar brabanteg statud ofisiel ebet e neblec'h.
Daoust ma chom un drederenn eus poblañs an Izelvroioù war takad-yezh ar brabanteg ne vez ket komzet er c'hêrioù bras. E Belgia ez eo ar brabanteg yezh voutin an darn vrasañ eus an dud a ra gant ar flandrezeg nemet e Brusel ma ra an dud kentoc'h gant ar galleg.

## Gwelet ivez

* Yezhoù germanek
# Bracciano

Bracciano zo ur gumun eus proviñs Roma, e Lazio, en Italia. War lez mervent lenn Bracciano emañ, anvet ivez Lago Sabatino, stummet gant ar menez-tan kozh Sabatino. Un 30 km zo aleno da Roma, a zo er gevred dezhi, ha kemend-all da Civitavecchia a zo er c'hornôg. 19.290 a dud zo o chom enni.
# Brachionichthys hirsutus

Brachionichthys hirsutus :
| Brachionichthys hirsutus. En arvar bras (CR) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Actinopterygii |
| Urzhad : | Lophiiformes |
| Kerentiad : | Brachionichthyidae |
| Genad : | Brachionichthys |
| Anv skiantel ||
| Brachionichthys hirsutus (Lacépède, 1804) ||
| D'ar vevoniezh e tenn ar pennad-mañ. ||
Brachionichthys hirsutus a zo ur spesad pesked-mor e-touez kerentiad ar Brachionichthyidae.
Dilec'hiañ a ra o kerzhout war strad ar mor, war-bouez angelloù brenk hag a dalv da dreid dezhañ, e-lec'h neuial. Bezañ emañ en arvar bras da vont da get abalamour ma vez debret e vioù gant ur spesad stered-mor ebarzhet en endro anezhañ.

## Doareoù pennañ

Ar pesk a c'hell bezañ betek 15 cm hed.

## Annez

Bevañ a ra e mervent Meurvor Habask ha brosezat eo e Tasmania hag Aostralia.

## Liammoù diavaez

* (en) Australian Government (Department of the Environment) : The Spotted Hand Fish (Brachionichthys hirsutus).
a vo kavet e Wikimedia Commons.

## Notennoù ha daveennoù

* ↑ N'en deus ar pesk anv boutin ebet testeniekaet e brezhoneg evit poent.
* ↑ (en) FishBase
# Brachypteraciidae

Brachypteraciidae :
| Atelornis pittoides ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Coraciiformes |
| D'ar vevoniezh e tenn ar pennad-mañ. ||
Brachypteraciidae a zo ur c'herentiad e rummatadur an evned, ennañ ar c'horaged-douar, termenet e 1854 gant an evnoniour gall Charles Lucien Bonaparte (1803-1857).
Brosezat eo e Madagaskar.
Diouzh Doare 12.1 an IOC World Bird List ez a pevar genad d'ober ar c'herentiad :

## Genadoù (renket diouzh an urzh filogenetek)

* Brachypteracias - Lafresnaye, 1834 (1 spesad),
* Geobiastes - Sharpe, 1871 (1 spesad),
* Atelornis - Pucheran, 1846 (2 spesad),
* Uratelornis - Rothschild, 1895 (1 spesad).

## Notennoù ha daveennoù

* ↑ (en) Brachypteraciidae: Ground-Rollers Bonaparte, 1854.
* ↑ Roadennoù IOC World Bird List diwar-benn Coraciiformes/Brachypteraciidae (lennet e-barzh d'an 8 a viz Meurzh 2022).
a vo kavet e Wikimedia Commons.
# Brabham

Motor Racing Developments Ltd., gwelloc'h anavezet evel Brabham Racing Organisation a oa ur skipailh redadegoù kirri breizhveuriat krouet gant ar blenier aostralian Jack Brabham ha Ron Tauranac. Redek a ra e Formulenn 1 hag ivez e formulennoù all. Gounezet a oa bet gantañ titl ar vlenierien 1966 gant Jack Brabham (an titl nemetañ gounezet gant ur blenier-saver kirri), titl ar vlenierien 1967 gant Denny Hulme, ha titloù ar saverien ar bloavezhioù-se, ha titloù ar vlenierien gant Nelson Piquet e 1981 ha 1983. Gwerzhet eo bet ar skipailh e 1971 da Vernie Ecclestone a-raok bezañ gwerzhet en dro e 1987. War-lec'h a ya ar skipailh war e guzh e 1992.

## Liammoù diavez

a vo kavet e Wikimedia Commons.
* (en) Buez Jack Brabham hag istor Brabham
* (en) Skeudennoù kirri Brabham
* (fr) Stadegoù Brabham war StatsF1
a vo kavet e Wikimedia Commons.
| Kampion a-raok : Lotus | Brabham Kampion bed ar Formulenn 1 1966-1967 | Kampion war-lerc'h : Lotus |
# Bracca

Bracca zo ur gumun eus Italia, e proviñs Bergamo, e rannvro Lombardia.
# Brabos

Brabos zo ur gumun eus Spagn, e proviñs Ávila, en Kastilha ha León.
# Brachygalba

Brachygalba :
| Brachygalba lugubris. ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Galbulidae |
| Anv skiantel ||
| Brachygalba Bonaparte, 1854 ||
| D'ar vevoniezh e tenn ar pennad-mañ. ||
Brachygalba a zo ur genad e rummatadur an evned, krouet e 1854 gant an evnoniour gall Charles Lucien Bonaparte (1803-1857).

## Spesadoù hag an isspesadoù anezhe

Pevar spesad a ya d'ober ar genad :
* Brachygalba albogularis,
* Brachygalba goeringi,
* Brachygalba lugubris
** B. l. caquetae, B. l. fulviventris, B. l. lugubris, B. l. melanosterna, B. l. naumburgae, B. l. obscuriceps ha B. l. phaeonota,
* Brachygalba salmoni.
O c'havout a reer e Kreiz (ar spesad salmoni) ha Suamerika.

## Notennoù ha daveennoù

* ↑ Roadennoù IOC World Bird List diwar-benn Galbulidae/Brachygalba (lennet e-barzh d'an 3 a viz Mezheven 2016).
a vo kavet e Wikimedia Commons.
# Brabant Flandrez

Proviñs Brabant-Flandrez a zo unan eus proviñsoù Belgia, e kreisteiz Flandrez.

## Kumunioù proviñs Brabant Flandrez

1. Aarschot (kêr)
2. Affligem 3. Asse 4. Beersel 5. Begijnendijk 6. Bekkevoort
7. Bertem
8. Bever
9. Bierbeek
10. Boortmeerbeek
11. Boutersem
12. Diest (kêr)
13. Dilbeek
14. Drogenbos 15. Galmaarden 16. Geetbets 17. Glabbeek 18. Gooik 19. Grimbergen 20. Haacht 21. Halle (kêr) 22. Herent 23. Herne 24. Hoegaarden 25. Hoeilaart 26. Holsbeek 27. Huldenberg 28. Kampenhout 29. Kapelle-op-den-Bos 30. Keerbergen 31. Kortenaken 32. Kortenberg 33. Kraainem 34. Landen (kêr) 35. Lennik 36. Leuven (kêr) 37. Liedekerke 38. Linkebeek 39. Linter 40. Londerzeel 41. Lubbeek 42. Machelen 43. Meise 44. Merchtem 45. Opwijk 46. Oud-Heverlee 47. Overijse 48. Pepingen 49. Roosdaal 50. Rotselaar 51. Scherpenheuvel-Zichem (kêr) 52. Sint-Genesius-Rode 53. Sint-Pieters-Leeuw 54. Steenokkerzeel 55. Ternat 56. Tervuren 57. Tielt-Winge 58. Tienen (kêr) 59. Tremelo 60. Vilvoorde (kêr) 61. Wemmel 62. Wezembeek-Oppem 63. Zaventem 64. Zemst 65. Zoutleeuw (kêr)
# Brabant Wallonia

Proviñs Brabant Wallonia a zo unan eus proviñsoù Belgia, e-kreiz ar vro, e norzh Wallonia. En 2015 e oa 393 497 den o chom enni, 361 den dre km2, en un dachennad 1 090 km2. Wavre eo ar pennlec'h.

### Arondisamant Nivelles

27 kumun zo.
* Beauvechain
* Braine-l'Alleud
* Braine-le-Château
* Chastre
* Chaumont-Gistoux
* Court-Saint-Étienne
* Genappe
* Grez-Doiceau
* Hélécine
* Incourt
* Ittre
* Jodoigne
* La Hulpe
* Lasne
* Mont-Saint-Guibert
* Nivelles
* Orp-Jauche
* Ottignies-Louvain-la-Neuve
* Perwez
* Ramillies
* Rebecq
* Rixensart
* Tubize
* Villers-la-Ville
* Walhain
* Waterloo
* Wavre